Het charmante 4-sterren St. George Gardens Hotel ligt in een charmante buurt op loopafstand van Super Aphrodite Waterpark en Kato Paphos Archaeological Park.
Dit hotel telt 255 kamers waaronder Superior Kamer met 2 Aparte Bedden en Standaard Tweepersoonskamer met 2 Aparte Bedden.
Odysseas Villa Pissouri “Gebed werk nie.” | Attie se koffietafel.
Thomas se buffet. →
Maart 3, 2011 · 13:47	↓ Jump to Comments
“Gebed werk nie.”
Ds. Albert verwys na homself as “die ridder op die wit perd wat tot die kerk se redding kom.” Ek vertrou maar dat die opmerking in die berig anders bedoel is as wat dit op swart en wit lyk. Ek kan nie anders as om te sê dat dit klein bietjie aanmatigend sou wees om so oor jouself en die rol wat jy binne die kerk sou kon speel te dink. Indien hy dit wel so bedoel het, is ek jammer om te sê dat ons nie so ’n ridder op ’n wit perd nodig het nie. Daarmee is die bedoeling nie om te sê dat ons nie met mekaar mag praat nie en dat ek nie met hom hieroor sal praat nie. Die probleem is dat ds. Albert homself nou byna ’n onaantasbare status toegeëien het. Ds. Albert meld ook dat hy staan by die Bybel as die Woord van God en die belydenisskrifte, maar nou sal hy dalk moet verduidelik met wat hy bedoel wanneer hy praat van “staan by die Bybel as die Woord van God”. Ons verstaan God nie dieselfde nie, so dit sal besmoontlik ook wees dat ons nie dieselfde bedoel wanneer ons sê dat ons die Bybel as die Woord van God aanvaar nie. Ek sou dus my verstaan van gebed nie afhanklik maak van ds. Albert se ervaring van gebede wat nie verhoor is nie en ook nie van ander mense se getuienis dat hulle gebede wel verhoor is nie. Ek sal dan eerder terugval op die Woord wat in hierdie opsig vir my tog ’n duidelike aanduiding gee oor hoe ek oor gebed moet dink:
“Vra en vir julle sal gegee word; soek en julle sal kry; klop en vir julle sal oopgemaak word, want elkeen wat vra ontvang; en elkeen wat soek, kry; en vir elkeen wat klop sal oopgemaak word. Watter mens onder julle sal vir sy seun ’n klip gee as hy brood vra, of ’n slang as hy vis vra? As julle wat sleg is, dan weet om vir julle kinders goeie dinge te gee, hoeveel te meer sal julle Vader wat in die hemel is, goeie gawes gee aan dié wat dit van Hom vra?” (Matteus 7:7-11) Indien gebed gereduseer word tot n geleentheid waar ek my inkopielys na God toe neem en die reg het om van Hom te verwag om alles te doen wat ek vra, dan is ek bevrees het ds. Albert die goeie reg om hierdie vorm van kritiek uit te spreek. Gebed is baie meer as net n versoeklysie. Gebed is die kern van n verhouding tussen mens en God. Maar gebed kan nie losgemaak word van afhanklikheid van God waar ek al my behoeftes deur gebed en smeling bekend kan maak by God.
9 responses to ““Gebed werk nie.””	Jan	Maart 3, 2011 om 14:22	Het julle al dalk gedink dat dit bloot is omdat die god van die bybel nie bestaan nie?
Antwoord	Hardus	Maart 3, 2011 om 17:41	Ek dink as ons gebed uit ons godsdiens haal, dan is dit nie meer godsdiens nie. Dit is tog die manier waarop ek met God gesels, dit is hoe ek ‘n verhouding met God bou. As kind het ek nie altyd alles gekry wat ek by my ouers wou he nie. Hulle het geweet wat die beste vir my was. So weet God ook wat die beste vir elkeen van ons is. Die probleem is ons sal en kan God nooit verstaan nie Hy is te groot. Ons kan net vir die Ds bid!
Antwoord	attie	Maart 3, 2011 om 21:06	Ek dink die artikel wat Neels Jackson vandag in die Beeld geskryf het, het ‘n meer gebalanseerde siening gegee. Hardus stel dit reg. Gebed gaan nie net oor vra nie, maar is ‘n wesenlike deel van ‘n mens se verhiuding met God. Ons bid in die heel eerste plek omdat daar ‘n verhouding is en nie op noodwendig iets te vra nie.
Antwoord	gerrit	Maart 3, 2011 om 23:25	“I pray because I can’t help myself. I pray because I’m helpless. I pray because the need flows out of me all the time- waking and sleeping. It doesn’t change God- it changes me.”
Antwoord	toortsie	Maart 4, 2011 om 07:28	Ek kan nie sonder God nie. Ek kan nie sonder Sy Woord nie. Ek kan nie sonder gebed nie.
Antwoord	boerinballingskap	Maart 4, 2011 om 11:02	Ons maak God al hoe kleiner en dan verwag ons dat Hy steeds groot dinge moet doen.
Antwoord	Thinus	Maart 4, 2011 om 15:34	Ek is vreeslik lief vir teologie, maar een van die gevare van teologie is die idee dat ‘n mens God se gedagtes kan verstaan en vasvang in ‘n redenasie. Dit is wat in Job gebeur, Job se vriende probeer die Here gedagtes verduidelik en dan kom God in Job 38:2 en sê “Wie is dit wat besig is om my bedoelinge te dwarsboom met woorde wat getuig dat hy geen insig het nie?”
In dieselfde asem wil ek ook sê dat alhoewel God onverstaanbaar is, wil Hy Homself aan ons openbaar. Dit is redeneer oor God sonder sy teenwoordigheid wat lei na so ‘n vergemakliking van die waarheid, soos om te sê Hy hoor net ons gebede.
Antwoord	Skoor	Maart 7, 2011 om 12:09	Ek het opgehou bid ‘n paar weke gelede. Ek is moedeloos met die lewe en die mense om my, en swaarkry en kanker vir mense wat dit nie verdien nie, en wat nie wil genees nie. Ek is gatvol.
Antwoord	attie	Maart 8, 2011 om 21:41	Skoor: gebed gaan oor baie meer as net dat God vir ons gee wat ons vra. Maar… Ek verstaan dat jy moedeloos is. Ek was self al daar gewees. Ek verstaan ook nie kanker. My skoonpa is nou sterwend en kry baie swaar. Ek beleef weer dat die Here vir ons iets is om aan vas te hou selfs al verstaan ek nie alles nie.